Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3193

b) A Tisza-térség fenntartható felzárkóztatása A Tisza-térség integrált fejlesztése a Kormány kiemelten kezelt komplex programjához, a Vásárhelyi Terv Továbbfejlesztéséhez kapcsolódik. Az árvízi biztonság új típusú eszközökkel történõ megteremtésén túlmenõen az integrált program hivatott biztosítani a térségben, a komplex környezetgazdálkodási, terület- és vidékfejlesztési beavatkozások összehangolását, és egy új típusú tájgazdálkodás alkalmazását és meghonosítását, a Tisza-menti települések infrastruktúrájának fejlesztését a gazdaság versenyképessége, fenntartható fejlesztése és a környezeti hatások hatékonyabb kezelése érdekében. Kiemelt szerepet kap a térségben a vízháztartás biztosítása, a vízkészletgazdálkodás javítása és a magas szintû árvízvédelem, melyek a térség harmonikus fejlõdésének alapfeltételei. A 2007-13 közötti idõszak fejlesztései által érintett Tisza térség kiemelt kezelését alapvetõen a következõ problémakörök együttes, integrált megoldásának szükségessége indokolja: – Vásárhelyi Terv Továbbfejlesztése (VTT); – az árvíz, belvíz, aszály, vízhiány, és éghajlatváltozás csak integráltan kezelhetõ a Tisza árterén; – a vidékies térségek halmozódó társadalmi-gazdasági hátrányai; – EU társfinanszírozással sikeres beavatkozási lehetõség. A Tisza térség integrált fejlesztésének alapvetõ célja a táji rendszer mûködõképességének biztosítása és az ökológiai kritériumoknak megfelelõ fenntartható társadalmi, gazdasági fejlõdés feltételeinek megteremtése. Az árvízvédelembõl következõ és a tározó- és hullámtérrendezéshez kapcsolódó Felsõ- és Közép-Tisza menti térségekben az alábbi célok elérése szükséges középtávon: – a Tisza-menti térség mezõ- és erdõgazdasági, táj- és vízhasználati rendszerének integrált kiépítése, fejlesztése, a kiegyensúlyozott táj- és vízgazdálkodás biztosítása és javítása; – az árvizek, belvizek és az aszályok hatásainak integrált módon történõ megelõzése, az esetlegesen keletkezõ károk enyhítése. A belvíz és aszály elleni védekezési igényt tervszerû talaj- és belvízgazdálkodással kell csökkenteni. Az érintett szomszédos országokkal együttmûködve a Tisza vízgyûjtõ területén kialakuló esetleges vészhelyzetek (árvíz, belvíz, szennyezések, haváriák) kialakulásának megelõzése; – a Tisza-térség védett természeti és kulturális örökségének megõrzése és hasznosítása – különös figyelemmel a sajátos alföldi tájképre – a holtágak rehabilitációjával és hasznosításával, biogazdálkodással, tájspecifikus élelmiszertermékek, valamint a hungarikumok elõállításával, a hozzájuk kapcsolódó szaktudás, gazdálkodási kultúra és táji, népi, nemzetiségi értékek fenntartásával és a foglalkoztatás növelésével; – a Tisza-térség agrárgazdaságának átalakítása, mellyel az agrár-környezetvédelmi támogatási rendszer célterületévé válik, a területileg differenciált táji és ökológiai sajátosságoknak megfelelõen. Az ártéri tájrehabilitáció megvalósítása a VTT által megnyíló lehetõség alapján. Ennek keretében az ártéri gazdálkodás hagyományainak újraélesztése; ökológiai rendszerhez és társadalmi adottságokhoz alkalmazkodó sajátos, diverzifikált agrárgazdasági és idegenforgalmi struktúra kialakítása; – a Tisza-térség külsõ elérhetõségének javítása és a perifériális helyzetben lévõ területeken a belsõ közlekedési kapcsolatok javítása (vasút, közút, kerékpárutak és folyami átkelések bõvítése, fejlesztése); – Tisza-menti partvonal ökoturisztikai (kerékpáros, lovas, vízisportés termálturizmus) fejlesztése a táj mûködõképességét nem veszélyeztetõ alap és speciális infrastruktúrák kiépítésével és felhasználásával, elõnyben részesítve a megújuló erõforrások alkalmazását, valamint a környezetbarát és természetközeli eljárások fejlesztését; – a Tisza turisztikai, valamint személy- és teherhajózási lehetõségeinek – környezeti szempontokat integráló – megteremtése a kapcsolódó infrastruktúra hátterével együtt (kikötõfejlesztés, hajóépítés felélesztése); – foglalkoztatás javítása, az innováció lehetõségeinek elõmozdításával, a térség tõkevonzó képességének növelésével, a hálózati termelési struktúrák kialakításával, a képzési (továbbképzési, szakképzési) programok indításával, gazdasági szereplõk és tudáscentrumok közös információs hálózatának kialakításával és informatikai fejlesztéssel. Mindez a táji és természeti sajátosságok magas szintû figyelembevételével.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes